Κατάλογος των εγκεκριμένων πιστωτικών ιδρυμάτων στην Αυστρία, τη Φινλανδία, την Ισλανδία, τη Νορβηγία και τη Σουηδία σύμφωνα με το άρθρο 3 παράγραφος 7 της οδηγίας 77/780/ΕΟΚ (94/C 394/01)

Γενικά

Σύμφωνα με τα άρθρα 3 παράγραφος 7 και 10 παράγραφος 2 (1) της πρώτης οδηγίας 77/780/ΕΟΚ του Συμβουλίου της 12ης Δεκεμβρίου 1977 περί του συντονισμού των νομοθετικών, κανονιστικών και διοικητικών διατάξεων που αφορούν την ανάληψη και την άσκηση της δραστηριότητας πιστωτικού ιδρύματος (2) η Επιτροπή οφείλει να καταρτίζει και να δημοσιεύει κατάλογο όλων των εγκεκριμένων πιστωτικών ιδρυμάτων στα κράτη μέλη. Σύμφωνα με την παράγραφο 6 στοιχείο β) του πρωτοκόλλου 1 της συμφωνίας για τον ΕΟΧ, τα πραγματικά περιστατικά, οι διαδικασίες, οι αναφορές και τα παρόμοια δημοσιεύονται στην Επίσημη Εφημερίδα των Ευρωπαϊκών Κοινοτήτων, στις περιπτώσεις που επιβάλλεται η δημοσίευση των αντίστοιχων πληροφοριών για τα κράτη μέλη της ΕΚ.

Αυτή είναι η πρώτη περίπτωση στην οποία η Μόμινη Επιτροπή των κρατών ΕΖΕΣ συμμορφούται με την προαναφερθείσα απαίτηση, σύμφωνα με την παράγραφο 6 στοιχείο β) του πρωτοκόλλου 1 της συμφωνίας για τον ΕΟΧ και το άρθρο 1 παράγραφος 1 στοιχείο β) του πρωτοκόλλου 1 της συμφωνίας για τη σύσταση μόνιμης επιτροπής των κρατών ΕΖΕΣ. Ο κατάλογος που δημοσιεύεται στο παράρτημα της παρούσας ανακοίνωσης αντικατοπτρίζει την κατάσταση που επικρατούσε στις 31 Αυγούστου 1994. Όσον αφορά το περιεχόμενο του καταλόγου, την ενημέρωσή του και την ταξινόμηση των πιστωτικών ιδρυμάτων σε αυτόν κατά κατηγορίες γίνεται αναφορά στον αντίστοιχον κατάλογο που δημοσίευσε η Επιτροπή (ΕΕ αριθ. C 156 της 7. 6. 1994, σ. 1) και στις εξηγήσεις που περιέχονται στο πρώτο μέρος του, στις γενικότητες. Κατά τον ίδιο τρόπο, επεξηγηματικά σχόλια υπάρχουν στα διάφορα ανά χώρα μέρη του εγγράφου.

Ο παρών κατάλογος συντάχθηκε από τη Μόνιμη Επιτροπή των κρατών ΕΖΕΣ βάσει πληροφοριών που προσέφεραν τα αντίστοιχα κράτη της ΕΖΕΣ. Δεν έχει καμία νομική ισχύ ούτε αποφέρει νομικά δικαιώματα. Εάν ένα μη εγκεκριμένο ίδρυμα περιλαμβάνεται στον κατάλογο, τούτο δεν έχει καμία συνέπεια για τη νομική κατάστασή του. Παρομοίως εάν ένα εγκεκριμένο ίδρυμα παραλείπεται κατά λάθος τούτο δεν επηρεάζει καθόλου την ισχύ της άδειας λειτουργίας του.

ΑΥΣΤΡΙΑ

1. Τομέας των εμπορικών τραπεζών («Aktienbanken»)

Οι εμπορικές τράπεζες είναι «γενικού χαρακτήρα» (δηλαδή εκτελούν όλες τις τραπεζικές εργασίες) και είναι νομικά πρόσωπα ιδιωτικού δικαίου. Σε γενικές γραμμές υπάρχουν:

- «Aktiengesellschaften» (ανώνυμες εταιρείες) σύμφωνα με το «Aktiengesetz» (εταιρικό δίκαιο).

- «Gesellschaften mit beschrδnkter Haftung» (εταιρείες περιορισμένης ευθύνης) σύμφωνα με το νόμο «Gesetz όber Gesellschaften mit beschrδnkter Haftung» (νόμος περί εταιρειών περιορισμένης ευθύνης).

2. Τομέας των τραπεζών καταθέσεων ταμιευτηρίου («Sparkassen»)

Ο τομέας των τραπεζών καταθέσεων ταμιευτηρίου περιλαμβάνει πιστωτικές αποταμιευτικές τράπεζες και το εθνικό κεντρικό ίδρυμα (Giro-Credit Bank Aktiengesellschaft der Sparkassen). Το εθνικό κεντρικό ίδρυμα εκτελεί, πέραν των κανονικών τραπεζικών εργασιών, μεταφορές πληρωμών των τοπικών τραπεζών καταθέσεων ταμιευτηρίου, διαχειρίζεται τα αποθεματικά ρευστότητάς τους και ενεργεί ως συμψηφιστικό ίδρυμα του τομέα.

Ο τομέας των ταμιευτηρίων περιλαμβάνει «Vereinssparkassen» (τράπεζες καταθέσεων ταμιευτηρίου ιδρυθείσες από ένωση τραπεζών καταθέσεων ταμιευτηρίων, παρόμοιες με το γερμανικό θεσμό των «freie Sparkassen») και «Gemeindesparkassen» (δημοτικές τράπεζες καταθέσεων ταμιευτηρίου που ιδρύονται από έναν ή περισσότερους δήμους που εγγυώνται τις οφειλές τους).

Το πλαίσιο για τις εργασίες των τραπεζών καταθέσεων ταμιευτηρίου βασίζεται στο τραπεζικό δίκαιο και την άδεια λειτουργίας που του χορηγείται. Οι τράπεζες καταθέσεων ταμιευτηρίου είναι πιστωτικά ιδρύματα που εκτελούν όλες τις τραπεζικές εργασίες, αλλά η κύρια δραστηριότητά τους παραμένει πρωταρχικά η συγκέντρωση αποταμιεύσεων και η χορήγηση πιστώσεων σε τοπικό επίπεδο.

3. Τομέας των αγροτικών συνεταιριστικών τραπεζών («Raiffeisenbanken»)

Ο τομέας των αγροτικών συνεταιριστικών τραπεζών περιλαμβάνει ένα μεγάλο αριθμό τοπικών πιστωτικών συνεταιρισμών, εννέα περιφερειακά κεντρικά ιδρύματα και το εθνικό κεντρικό ίδρυμα (Raiffeisen Zentralbank Φsterreich AG). Το εθνικό κεντρικό ίδρυμα εκτελεί, εκτός από τις κανονικές τραπεζικές εργασίες, τις μεταφορές πληρωμών των πιστωτικών συνεταιρισμών, διαχειρίζεται τα αποθεματικά ρευστότητάς τους και ενεργεί ως συμψηφιστικό ίδρυμα του τομέα.

Η νομική μορφή των ιδρυμάτων αυτών είναι εκείνη των συνεταιρισμών εγγεγραμμένων κατά την έννοια του «Genossenschaftsgesetz» (νόμο περί συνεταιρισμών). Οι αγροτικοί πιστωτικοί συνεταιρισμοί κατά παράδοση προσφέρουν μία σειρά τραπεζικών υπηρεσιών σε μικρές μονάδες, σε μέλη των συνεταιρισμών, αγρότες καθώς και σε ιδιώτες των αγροτικών περιοχών. Ωστόσο, κύρια δραστηριότητά τους παραμένει η συγκέντρωση καταθέσεων από τα μέλη του συνεταιρισμού και η χορήγηση πιστώσεων προς αυτά.

4. Τομέας βιομηχανικών συνεταιριστικών τραπεζών («Volksbanken»)

Ο τομέας των βιομηχανικών συνεταιριστικών τραπεζών, που είναι οργανωμένος σύμφωνα με το σύστημα των συνεταιρισμών «Schulze-Delitzsch», περιλαμβάνει τοπικούς πιστωτικούς συνεταιρισμούς και ένα κεντρικό ίδρυμα σε εθνικό επίπεδο (Φsterreichische Volksbanken AG). Το εθνικό κεντρικό ίδρυμα εκτελεί, πέραν των κανονικών τραπεζικών εργασιών, μεταφορές πληρωμών των πιστωτικών συνεταιρισμών, διαχειρίζεται τα αποθεματικά ρευστότητάς τους και ενεργεί ως το συμψηφιστικό ίδρυμα του τομέα.

Η νομική μορφή των ιδρυμάτων αυτών είναι εκείνη του συνεταιρισμού εγγεγραμμένου κατά την έννοια του νόμου «Genossenschaftsgesetz» (περί συνεταιρισμών). Οι βιομηχανικές συνεταιριστικές τράπεζες κατά παράδοση προσφέρουν μια σειρά τραπεζικών υπηρεσιών σε μικρές βιομηχανικές επιχειρήσεις καθώς και σε ιδιώτες. Ωστόσο, η κύρια δραστηριότητά τους παραμένει η συγκέντρωση καταθέσεων από μέλη του συνεταιρισμού και η χορήγηση πιστώσεων προς αυτά.

5. Ιδρύματα κτηματικής πίστεως («Landes-Hypothekenbanken»)

Τα ιδρύματα κτηματικής πίστεως, πέραν των κανονικών τραπεζικών εργασιών τους, εξειδικεύονται στη χορήγηση μακροπρόθεσμων δανείων για στεγαστικά προγράμματα καθώς και δανείων προς τις δημόσιες διοικήσεις και την έκδοση ενυπόθηκων ομολογιών καθώς και δημοτικών ομολογιών.

6. Εταιρείες κτηματικής πίστης («Bausparkassen»)

Οι εταιρείες κτηματικής πίστης εστιάζονται στη χρηματοδότηση ιδιωτικών κατοικιών σύμφωνα με το νόμο «Bausparkassengesetz» (νόμο περί εταιρειών κτηματικής πίστης). Οι εταιρείες αυτές δέχονται καταθέσεις από αποταμιευτές και από τις καταθέσεις αυτές χορηγούν στους αποταμιευτές του δάνεια χαμηλού επιτοκίου εξασφαλισμένα με υποθήκες επί ιδιωτικών ακινήτων στεγαστικού χαρακτήρα.

7. Τράπεζες ειδικού σκοπού («Sonderbanken»)

Ορισμένες αυστριακές τράπεζες κατάσσονται ως τράπεζες ειδικού σκοπού («Sonderbanken»). Πρόκειται για πιστωτικά ιδρύματα εξειδικευόμενα στην πρακτορεία, στη χρηματοδοτική μίσθωση, στην προώθηση της περιφερειακής ανάπτυξης, την προώθηση των εξαγωγών και στον τομέα των κεφαλαίων κινδύνου.

Η «Φsterreichische Postsparkasse» (αυστριακό ταχυδρομικό ταμιευτήριο) χρηματοδοτεί κυρίως το δημόσιο τομέα και ανήκει στην κατηγορία τραπεζών ειδικού σκοπού.

>ΘΕΣΗ ΠΗΝΑΚΑ>

ΦΙΝΛΑΝΔΙΑ

ΤΡΑΠΕΖΕΣ ΚΑΤΑΘΕΣΕΩΝ (talletuspankit, depositionsbanker)

Οι τράπεζες καταθέσεων προσφέρουν όλες τις τραπεζικές υπηρεσίες. Εκτός από τη συγκέντρωση καταθέσεων, ασχολούνται με την πιστοδότηση, πραγματοποιούν εγχώριες και ξένες πληρωμές, προσφέρουν διαχείριση περιουσιακών στοιχείων και υπηρεσίες θεματοφύλακος καθώς και ένα ευρύ φάσμα επενδυτικών, χρηματοοικονομικών και συμβουλευτικών υπηρεσιών. Μόνον οι τράπεζες καταθέσεων μπορούν να συγκεντρώνουν καταθέσεις. Με βάση την οργανωτική τους διάρθρωση, οι τράπεζες αυτές κατατάσσονται σε τέσσερις κατηγορίες: εμπορικές τράπεζες, τράπεζες καταθέσεων ταμιευτηρίου, εταιρείες καταθέσεων ταμιευτηρίου περιορισμένης ευθύνης και συνεταιριστικές τράπεζες.

1. Εμπορικές τράπεζες (liikepankit, affδrsbanker)

Οι εμπορικές τράπεζες είναι εταιρείες περιορισμένης ευθύνης. Ανήκουν σε ξένους ή εγχώριους ιδιοκτήτες. Τα κεντρικά γραφεία των υποκαταστημάτων ξένων τραπεζών περιλαμβάνονται στη στήλη με τον τίτλο «παρατηρήσεις».

Η νομοθεσία που αφορά κυρίως τις εμπορικές τράπεζες είναι ο νόμος περί πιστωτικών ιδρυμάτων, αριθ. 1607 της 30ής Δεκεμβρίου 1993. Εκτός από αυτόν ισχύει και ο νόμος περί εμπορικών τραπεζών, αριθ. 1266 της 28ης Δεκεμβρίου 1990, όπως έχει τροποποιηθεί. Για τα υποκαταστήματα ξένων τραπεζών υπάρχει ειδική νομοθεσία: ο νόμος περί δραστηριοτήτων των ξένων χρηματοπιστωτικών ιδρυμάτων στη Φινλανδία, αριθ. 1608 της 30ής Δεκεμβρίου 1993.

2. Τράπεζες καταθέσεων ταμιευτηρίου (sδδstφpankit, sparbanker)

Οι τράπεζες καταθέσεων ταμιευτηρίου είναι μη κερδοσκοπικού χαρακτήρα, αυτοδιοικούμενα ιδρύματα που είναι οργανωμένα κατά τρόπον ώστε τα περιουσιακά στοιχεία ή το πλεόνασμά τους να μην ανήκει ούτε στους ιδρυτές ούτε στους εγγυητές ούτε σε κανέναν άλλο συμμετέχοντα.

Η Skopbank (υπό τον τίτλο «εμπορικές τράπεζες») είναι η κεντρική τράπεζα των τραπεζών καταθέσεων ταμιευτηρίου.

Η νομοθεσία που αφορά κατά κύριο λόγο τις τράπεζες καταθέσεων ταμιευτηρίου είναι ο νόμος περί πιστωτικών ιδρυμάτων. Επίσης ισχύει και ο νόμος περί τραπεζών καταθέσεων ταμιευτηρίου, αριθ. 1270 της 28ης Δεκεμβρίου 1990, όπως έχει τροποποιηθεί.

3. Εταιρείες καταθέσεων ταμιευτηρίου περιορισμένης ευθύνης (sδδstφpankkiosakeyhtiφt, sparbanksaktiebolag)

Οι εταιρείες καταθέσεων ταμιευτηρίου περιορισμένης ευθύνης ανήκουν σε ιδρύματα και οι μετοχές τους μπορούν να πωληθούν μόνο με άδεια του Υπουργείου Οικονομικών. Η νομοθεσία που κυρίως αφορά τις εταιρείες αυτές είναι ο νόμος περί μετατροπής των τραπεζών καταθέσεων ταμιευτηρίου σε εταιρείες καταθέσεων ταμιευτηρίου περιορισμένης ευθύνης, αριθ. 972 του Νοεμβρίου 1972 και ο νόμος περί πιστωτικών ιδρυμάτων. Επίσης ισχύουν ο νόμος περί εμπορικών τραπεζών και ο νόμος περί τραπεζών καταθέσεων ταμιευτηρίου.

4. Συνεταιριστικές τράπεζες (osuuspankit, andelsbanker)

Η συνεταιριστική τράπεζα αποτελεί εμπορική επιχείρηση που διεξάγει τραπεζικές δραστηριότητες υπό μορφή συνεταιρισμού. Οι συνεταιριστικές τράπεζες ανήκουν στα μέλη τους. Ο Okobank (υπό τον τίτλο «εμπορικές τράπεζες») είναι η κεντρική τράπεζα των συνεταιριστικών τραπεζών.

Η νομοθεσία που αφορά κυρίως τις συνεταιριστικές τράπεζες είναι ο νόμος περί πιστωτικών ιδρυμάτων. Επίσης εφαρμόζεται και ο νόμος περί συνεταιριστικών τραπεζών, αριθ. 1266 της 28ης Δεκεμβρίου 1990, όπως έχει τροποποιηθεί.

Άλλα πιστωτικά ιδρύματα (muut luottolaitokset, andra kreditinstitut)

Υπό τον τίτλο «άλλα πιστωτικά ιδρύματα» περιλαμβάνονται άλλα πιστωτικά ιδρύματα εκτός των τραπεζών καταθέσεων. Τα ιδρύματα αυτά δικαιούνται να προσφέρουν όλες τις τραπεζικές υπηρεσίες εκτός της συγκέντρωσης καταθέσεων. Παρ' ότι στο νόμο περί πιστωτικών ιδρυμάτων δεν υπάρχει σχετική ταξινόμηση, τα άλλα αυτά πιστωτικά ιδρύματα μπορούν να διαιρεθούν σε διάφορες κατηγορίες ανάλογα με το είδος των δραστηριοτήτων τους: εταιρείες χρηματοδότησης και πιστωτικών καρτών, κτηματικές τράπεζες και ειδικά πιστωτικά ιδρύματα.

Οι δραστηριότητες ενός «άλλου πιστωτικού ιδρύματος» μπορούν να διεξάγονται μέσω μιας μετοχικής εταιρείας, ενός συνεταιρισμού ή ενός οργανισμού κτηματικής πίστης.

Η νομοθεσία που κυρίως αφορά τα «άλλα πιστωτικά ιδρύματα» είναι ο νόμος περί πιστωτικών ιδρυμάτων. Επίσης, στις περιπτώσεις των οργανισμών κτηματικής πίστης ισχύει ο νόμος περί οργανισμών κτηματικής πίστεως, αριθ. 936 της 8ης Δεκεμβρίου 1978, όπως έχει τροποποιηθεί.

ΙΣΛΑΝΔΙΑ

1. Εμπορικές τράπεζες και τράπεζες καταθέσεων ταμιευτηρίων (vi sskiptabankar og sparisjσ sir)

Οι δραστηριότητες των εμπορικών τραπεζών και τραπεζών καταθέσεων ταμιευτηρίου αφορούν τη φύλαξη και επένδυση χρημάτων, τη μεταφορά κεφαλαίων, το εμπόριο σε χρεόγραφα και άλλες υπηρεσίες που κατά κανόνα συνδέονται με τις συναλλαγές του είδους αυτού. Μόνον οι εμπορικές τράπεζες και οι τράπεζες καταθέσεων ταμιευτηρίου και ορισμένα ιδρύματα με ειδική άδεια από το νόμο μπορούν να δέχονται καταθέσεις από το κοινό προς φύλαξη και επένδυση.

1.α) Εμπορικές τράπεζες (vi sskiptabankar)

Οι εμπορικές τράπεζες χωρίζονται σε δύο κατηγορίες. Τις εμπορικές τράπεζες που ανήκουν στο κράτος, δηλαδή κρατικές εμπορικές τράπεζες και τις εμπορικές τράπεζες που ανήκουν σε μετοχικές εταιρείες.

Η σύσταση εμπορικής τραπέζης υπό μορφή μετοχικής εταιρείας απαιτεί ελάχιστο κεφάλαιο 5 εκατομμυρίων Ecu.

Μετοχικές εταιρείες είναι εκείνες που υπάγονται στον ορισμό του νόμου περί μετοχικών εταιρειών.

1.β) Τράπεζες καταθέσεων ταμιευτηρίου (sparisjσ sir)

Οι τράπεζες καταθέσεων ταμιευτηρίου αποτελούν αυτοδιοικούμενα ιδρύματα. Οι ιδρυτές μιας τράπεζας καταθέσεων ταμιευτηρίου, δηλαδή οι εγγυητές του κεφαλαίου της, δεν μπορεί να είναι λιγότεροι από 30 τον αριθμό, στους οποίους ανήκουν ίσα μερίδια μετοχών και οι οποίοι έχουν ίσα δικαιώματα ψήφου εκτός εάν οι διατάξεις του καταστατικού επιτρέπουν κάποια άλλη ρύθμιση. Οι εγγυητές του κεφαλαίου δεν είναι υπεύθυνοι για τις υποχρεώσεις που αναλαμβάνει η τράπεζα καταθέσεων ταμιευτηρίου πέραν του κεφαλαίου το οποίο εγγυώνται και δεν έχουν δικαιώματα επί των κερδών που απορρέουν από το λειτουργικό πλεόνασμα της τράπεζας καταθέσεων ταμιευτηρίου πέραν ενός μέγιστου ποσοστού μερίσματος εν σχέσει προς τις μετοχές του κεφαλαίου εγγυήσεως, που αποφασίζεται κατ' έτος από το ταμείο εγγυήσεων των καταθέσεων των τραπεζών καταθέσεων ταμιευτηρίου. Οι τοπικές δημοτικές αρχές διορίζουν τουλάχιστον δύο από τα πέντε μέλη του διοικητικού συμβουλίου μιας τράπεζας καταθέσεων ταμιευτηρίου.

Δεν είναι δυνατή η ίδρυση μιας τράπεζας καταθέσεων ταμιευτηρίου με εγγυημένο κεφάλαιο μικρότερο απο 5 εκατομμύρια Ecu. Ο υπουργός εμπορίου μπορεί να παρακάμψει την ελάχιστη αυτή απαίτηση μετά από πρόταση της επιθεωρήσεως τραπεζών και του ταμείου εγγυήσεως των καταθέσεων των τραπεζών καταθέσεων ταμιευτηρίου. Ωστόσο, το κεφάλαιο εγγύησης δεν μπορεί να είναι, για κανένα λόγο, μικρότερο από 1 εκατομμύριο Ecu. Οι τράπεζες καταθέσεων ταμιευτηρίου που λειτουργούσαν την 1η Ιουλίου 1993 με ίδια κεφάλαια με κάτω του 1 εκατομμυρίου Ecu μπορούν να συνεχίσουν τις δραστηριότητές τους υπό τον όρο ότι τα ίδια κεφάλαιά τους δεν θα πέσουν κάτω από το επίπεδο στο οποίο ευρίσκονταν την ημερομηνία εκείνη.

2. Άλλα πιστωτικά ιδρύματα εκτός των εμπορικών τραπεζών και των τραπεζών καταθέσεων ταμιευτηρίου (a srar lαnastofnanir en vi sskiptabankar og sparisjo sir)

Ο ορισμός ενός «πιστωτικού ιδρύματος εκτός από εμπορική τράπεζα ή τράπεζα καταθέσεων ταμιευτηρίου» περιλαμβάνει εταιρείες και ιδρύματα, εκτός από εκείνα που αναφέρονται παραπάνω στα σημεία 1.α) και 1.β), των οποίων η κύρια δραστηριότητα είναι η χορήγηση δανείων στο όνομά τους και τα οποία συγκεντρώνουν κεφάλαια προς το σκοπό αυτό μέσω της έκδοσης και πώλησης προς το κοινό ομολογιών και άλλων εξοφλητέων δανειακών μέσων, βλέπε, ωστόσο, ορισμό της εταιρείας χρηματοδοτικής μίσθωσης στο σημείο 2.β), και προσφέρουν υπηρεσίες που συνδέονται κατά κανόνα με αυτό το είδος πιστωτικών δραστηριοτήτων. Τα πιστωτικά αυτά ιδρύματα δεν μπορούν να συγκεντρώνουν καταθέσεις από το κοινό προς φύλαξη και επένδυση.

2.α) Ιδρύματα εκτός εταιρειών χρηματοδοτικής μίσθωσης (a srar lαnastofnanir en eignarleigufyrirtζki)

Ένα πιστωτικό ίδρυμα, εκτός εταιρείας χρηματοδοτικής μίσθωσης, που υπάγεται στον προαναφερθέντα ορισμό, μπορεί να ιδρυθεί ως μετοχική εταιρεία με ελάχιστο μετοχικό κεφάλαιο ύψους 5 εκατομμυρίων Ecu. Τα πιστωτικά ιδρύματα που λειτουργούσαν στις 30 Δεκεμβρίου 1993 δεν χρειάζεται να μεταβάλουν τη νομική τους μορφή σε μετοχική εταιρεία ενώ εκείνα που κατά την ίδια ημερομηνία λειτουργούσαν με ίδια κεφάλαια κάτω των 5 εκατομμυρίων Ecu μπορούν να συνεχίσουν τις δραστηριότητές τους υπό τον όρο ότι τα ίδια κεφάλαιά τους δεν θα πέσουν κάτω από το επίπεδο στο οποίο ευρίσκονταν στις 30 Δεκεμβρίου 1993.

2.β) Εταιρείες χρηματοδοτικής μίσθωσης (eignarleigufyrirtζki)

Μια εταιρεία χρηματοδοτικής μίσθωσης αποτελεί πιστωτικό ίδρυμα του οποίου κύρια δραστηριότητα είναι η χρηματοδοτική μίσθωση ανεξάρτητα από το πώς χρηματοδοτείται. Οι εταιρείες χρηματοδοτικής μίσθωσης ιδρύονται ως μετοχικές εταιρείες με ελάχιστο μετοχικό κεφάλαιο 1 εκατομμυρίου Ecu. Οι εταιρείες χρηματοδοτικής μίσθωσης που στις 30 Δεκεμβρίου 1993 λειτουργούσαν με ίδια κεφάλαια κάτω του 1 εκατομμυρίου Ecu μπορούν να συνεχίσουν τις εργασίες τους υπό τον όρο ότι τα ίδια κεφάλαιά τους δεν θα πέσουν κάτω από το επίπεδο στο οποίο ευρίσκονταν στις 30 Δεκεμβρίου 1993.

ΝΟΡΒΗΓΙΑ

1. Εμπορικές τράπεζες (forretningsbanker)

Οι εμπορικές τράπεζες αποτελούν ανώνυμες εταιρείες (aksjeselskaper) εκτός από την τράπεζα ταχυδρομείων (Norges Postbank) που αποτελεί χωριστή κρατική επιχείρηση ιδρυθείσα σύμφωνα με το νόμο περί ταχυδρομικής τραπέζης, αριθ. 51 της 5ης Ιουνίου 1992. Η ταχυδρομική τράπεζα υπάγεται στην εποπτεία της Επιτροπής Τραπεζικών Θεμάτων, Ασφαλιστικών Θεμάτων, και Χρεογράφων της Νορβηγίας (Kredittilsynet).

Οι εμπορικές τράπεζες δικαιούνται και είναι υποχρεωμένες να συμπεριλαμβάνουν τον όρο «bank» στην επωνυμία τους. Κανένας άλλος φορέας εκτός των τραπεζών καταθέσεων ταμιευτηρίου δεν μπορούν να τον μεταχειρίζεται. Η νομοθεσία που ισχύει κατά κύριο λόγο για τις εμπορικές τράπεζες είναι ο νόμος περί εμπορικών τραπεζών, αριθ. 1 της 24ης Μαΐου 1961 και ο νόμος περί χρηματοδοτικής δραστηριότητας και χρηματοπιστωτικών ιδρυμάτων, αριθ. 40 της 10ης Ιουνίου 1988.

Οι εμπορικές τράπεζες έχουν την άδεια να συγκεντρώνουν καταθέσεις και να προσφέρουν γενικές τραπεζικές υπηρεσίες.

2. Τράπεζες καταθέσεων ταμιευτηρίου (sparebanker)

Οι τράπεζες καταθέσεων ταμιευτηρίου αποτελούν αυτοδιοικούμενα ιδρύματα τα οποία είναι οργανωμένα βάσει του νόμου περί τραπεζών καταθέσεων ταμιευτηρίου. Η νομοθεσία που κυρίως ισχύει για τις τράπεζες καταθέσεων ταμιευτηρίου είναι ο νόμος περί τραπεζών καταθέσεων ταμιευτηρίου, αριθ. 1 της 24ης Μαΐου 1991 και ο νόμος περί χρηματοδοτικής δραστηριότητας και χρηματοπιστωτικών ιδρυμάτων, αριθ. 40 της 10ης Ιουνίου 1988.

Οι τράπεζες καταθέσεων ταμιευτηρίου δικαιούνται και είναι υποχρεωμένες να συμπεριλαμβάνουν τον όρο «sparebanker» στην επωνυμία τους. Κανείς άλλος εκτός των εμπορικών τραπεζών δεν δικαιούνται να μεταχειρίζεται τον όρο «bank». Οι τράπεζες καταθέσεων ταμιευτηρίου έχουν την άδεια να συγκεντρώνουν καταθέσεις και να προσφέρουν γενικές τραπεζικές υπηρεσίες.

3. Εταιρείες χρηματοδότησης και

4. Κτηματικές εταιρείες

Οι εταιρείες χρηματοδότησης (finansieringsforetak) και οι κτηματικές εταιρείες (Kredittforetak) μπορούν να λάβουν τη μορφή μετοχικής εταιρείας (aksjeselskaper), ιδρύματος (stiftelse), ένωσης πιστοληπτών (kredittforening) και υποθηκικών ενώσεων (hypotekforening).

Η νομοθεσία που κυρίως ισχύει για τις εταιρείες χρηματοδότησης και τις κτηματικές εταιρείες είναι ο νόμος περί χρηματοδοτικών δραστηριοτήτων και χρηματοπιστωτικών ιδρυμάτων, αριθ. 40 της 10ης Ιουνίου 1988.

Οι εταιρείες χρηματοδότησης μπορούν να αναλάβουν χρηματοδοτικές δραστηριότητες οριζόμενες ως η χορήγηση, η διαμεσολάβηση, η παροχή εγγυήσεων για πιστώσεις ή η συμμετοχή κατ' άλλον τρόπο στη χρηματοδότηση δραστηριοτήτων εκτός από τις δικές τους.

Οι κτηματικές εταιρείες είναι οργανισμοί που σύμφωνα με τις διατάξεις του καταστατικού τους χρηματοδοτούν τη δανειοδοτική τους δραστηριότητα κυρίως μέσω της έκδοσης ομολογιών.

ΣΟΥΗΔΙΑ

1. Τράπεζες (banker)

Οι τράπεζες έχουν το αποκλειστικό δικαίωμα συγκέντρωσης καταθέσεων σε λογαριασμούς από το κοινό. Τα ιδρύματα αυτά μπορούν συνήθως να προσφέρουν ένα ευρύ φάσμα γενικών τραπεζικών υπηρεσιών.

α) Οι εμπορικές τράπεζες (affδrsbanker)

είναι ανώνυμες εταιρείες υπαγόμενες στις διατάξεις του νόμου περί τραπεζικών δραστηριοτήτων [bankrφrelselagen (1987: 617)] και του νόμου περί τραπεζικών εταιρειών [bankaktiebolagslagen (1987: 618)].

b) Οι τράπεζες καταθέσεων ταμιευτηρίου (sparbanker)

υπάγονται στις διατάξεις του νόμου περί τραπεζικών δραστηριοτήτων και του νόμου περί τραπεζών καταθέσεων ταμιευτηρίου [sparbankslagen (1987:619)]. Στόχος των τραπεζών καταθέσεων ταμιευτηρίου είναι η προώθηση της αποταμίευσης και η διεξαγωγή δραστηριοτήτων μη κερδοσκοπικού χαρακτήρα σε μια καθορισμένη περιοχή.

2. Άλλα πιστωτικά ιδρύματα (φvriga kreditinstitut)

Στην κατηγορία αυτή ανήκουν οι εταιρείες χρηματοδότησης, οι πιστωτικές εταιρείες και ένας συνεταιριστικός οργανισμός κτηματικής πίστης. Οι νόμοι στους οποίους υπάγονται οι εταιρείες χρηματοδότησης και οι πιστωτικές εταιρείες καταργήθηκαν την 1η Ιανουαρίου 1994. Οι εταιρείες αυτές πρέπει να υποβάλουν αίτηση για άδεια λειτουργίας σύμφωνα με το νέο νόμο περί εταιρειών της πιστωτικής αγοράς [lagen (1992: 1610) om kreditmarknadsbolag] προκειμένου να συνεχίσουν τις εργασίες τους μετά τις 31 Δεκεμβρίου 1994. Ο νόμος στις διατάξεις του οποίου υπάγεται ο συνεταιριστικός οργανισμός κτηματικής πίστης, βρίσκεται στο στάδιο της αναθεώρησης.

α) Οι εταιρείες χρηματοδότησης (finansbolag)

αποτελούν ανώνυμες εταιρείες διεπόμενες από το νόμο περί εταιρειών χρηματοδότησης [finansbolagslagen (1988:606)]. Οι εταιρείες αυτές προσφέρουν τις συνήθεις υπηρεσίες δανειοδότησης, διάφορα είδη χρηματοδοτικής μίσθωσης κ.λπ. Χρηματοδοτούν τις δραστηριότητές τους στη χρηματαγορά και δανειζόμενες απευθείας από άλλα πιστωτικά ιδρύματα. Οι εταιρείες αυτές έχουν επίσης την άδεια να εκδίδουν ομολογίες και βραχυπρόθεσμα δανειακά μέσα.

β) Οι πιστωτικές εταιρείες (kreditaktiebolag)

αποτελούν ανώνυμες εταιρείες διεπόμενες από το νόμο περί πιστωτικών εταιρειών [lagen (1963: 76) om kreditaktiebolag]. Οι εταιρείες αυτές χορηγούν δάνεια έναντι εγγυήσεων υπό μορφή υποθήκης. Χρηματοδοτούν τις δανειακές τους δραστηριότητες εκδίδοντας ομολογίες και άλλα χρηματοδοτικά μέσα. Οι οργανισμοί αυτοί ειδικεύονται σε κάποιο συγκεκριμένο τομέα, π.χ. τη μακροπρόθεσμη χρηματοδότηση για στέγαση ή για άλλα περιουσιακά στοιχεία, χρηματοδότηση των δημοτικών αρχών ή της βιομηχανίας και του εμπορίου.

γ) Υπάρχει επίσης και ένας συνεταιριστικός οργανισμός κτηματικής πίστης (kooperativ hypoteksinstitution),

η Γενική Τράπεζα Υποθηκών της Σουηδίας και δέκα Αγροτικές Ενώσεις Κτηματικής Πίστης (Landshypotek). Ο οργανισμός αυτός υπάγεται στις διατάξεις ειδικού νόμου. Οι δραστηριότητές του ομοιάζουν με εκείνες των πιστωτικών εταιρειών.

(1) Το άρθρο 10 παράγραφος 2 δεν ισχύει στο πλαίσιο του ΕΟΧ.

(2) ΕΕ αριθ. L 322 της 17. 12. 1977, σ. 30.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO

AUSTRIA ΨSTRIG ΦSTERREICH ΑΥΣΤΡΊΑ AUSTRIA AUTRICHE AUSTRIA OOSTENRIJK ΑUSTRIA

>ΘΕΣΗ ΠΗΝΑΚΑ>

FINLANDIA FINLAND FINNLAND ΦΙΝΛΑΝΔΙΑ FINLAND FINLANDE FINLANDIA FINLAND FINLΒNDIA

>ΘΕΣΗ ΠΗΝΑΚΑ>

ISLANDIA ISLAND ISLAND ΙΣΛΑΝΔΊΑ ICELAND ISLANDE ISLANDA IJSLAND ISLANDIA

Nota / Bemζrkning / Anmerkung / Σημείωση για τον αναγνώστη / Note to reader / Remarque / Nota / Opmerking / Nota

El texto de las notas se encuentra en la pαgina 50.

Fodnoterne findes pε side 50.

Fuίnoten siehe Seite 50.

Οι υποσημειώσεις ευρίσκονται στη σελίδα 50.

The footnotes appear on page 50.

Le texte des notes se trouve page 50.

Il testo delle note si trova a pagina 50.

De tekst van de voetnoten bevindt zich op blz. 50.

O texto das notas encontra-se na pαgina 50.

>ΘΕΣΗ ΠΗΝΑΚΑ>

NORUEGA NORGE NORWEGEN ΝΟΡΒΗΓΙΑ NORWAY NORVΘGE NORVEGIA NOORWEGEN NORUEGA

Nota / Bemζrkning / Anmerkung / Σημείωση για τον αναγνώστη / Note to reader / Remarque / Nota / Opmerking / Nota

El texto de las notas se encuentra en la pαgina 59.

Fodnoterne findes pε side 59.

Fuίnoten siehe Seite 59.

Οι υποσημειώσεις ευρίσκονται στη σελίδα 59.

The footnotes appear on page 59.

Le texte des notes se trouve page 59.

Il testo delle note si trova a pagina 59.

De tekst van de voetnoten bevindt zich op blz. 59.

O texto das notas encontra-se na pαgina 59.

>ΘΕΣΗ ΠΗΝΑΚΑ>

SUECIA SVERIGE SCHWEDEN ΣΟΥΗΔΙΑ SWEDEN SUΘDE SVEZIA ZWEDEN SUΙCIA

>ΘΕΣΗ ΠΗΝΑΚΑ>